यह सचमुच एक रोचक बात है। जो लोग ज़्यादा जनसंख्या का मतलब प्राकृतिक संसाधनों पर बोझ बताते हैं, यदि उनकी बात सही होती तो इस दौरान सभी प्राकृतिक संसाधनों की कीमत घटने की बजाय बढ़नी चाहिए थी। लेकिन कीमतें सचमुच गिर रही हैं और वे भी अविश्वसनीय तरीके से। उदाहरण के लिए पिछले 200 वर्षों में तांबे की कीमतें देखें। ताँबा बहुतायत में प्रयोग होने वाली धातु है। यह प्रकृति में एक निश्चित मात्रा में ही उपलब्ध है। मनुष्यों की जनसंख्या चौगुनी हो चुकी है। तो फिर तांबे की कीमतों में गिरावट का क्या स्पष्टीकरण है? अनेकों अध्ययन करके जूलियन साइमन ने अद्भुत निष्कर्ष निकाला कि “ज्यादा मनुष्यों का अर्थ है ज्यादा संसाधन, न कि कम।”